કાયદો હાથમાં લેવો એ ગુનો ગણાતો હોય તો કાયદાનો અમલ ન કરવો એ ગુનો નથી શું? રેલવેના રિઝર્વેશન કોચમાં અટેન્ડન્ટ ટિકિટ-ચેકર પોતે જ વધારાના પૈસા લઈને પૅસેન્જરોને બેસવા દે છે એ કોઈ છૂપી વાત થોડી છે. રસ્તા પર વેહિકલ લઈને જતા લોકો કોઈ વખત જાણ્યે-અજાણ્યે નાનોમોટો ગુનો આચરે તો પોલીસ કેવી રીતે તોડપાણી કરે છે એ બહુ જગજાહેર વાત છે. ગુજરાતમાં માત્ર લખાણમાં જ દારૂબંધી છે એ સચ્ચાઈ દરેક દારૂડિયો અને દરેક પોલીસ-કર્મચારી જાણે છે.